CELEX: 62013CN0492
Language: lv
Date: 2013-09-13 00:00:00
Title: Lieta C-492/13: Lūgums sniegt prejudiciālu nolēmumu, ko 2013. gada 13. septembrī iesniedza Administrativen sad — Varna (Bulgārija) — “Traum” EOOD/Direktor na Direktsia “Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite Varna

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/48
            
         Lūgums sniegt prejudiciālu nolēmumu, ko 2013. gada 13. septembrī iesniedza Administrativen sad — Varna (Bulgārija) — “Traum” EOOD/Direktor na Direktsia “Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite Varna
   
   (Lieta C-492/13)
   2013/C 344/83
   Tiesvedības valoda — bulgāru
   
      Iesniedzējtiesa
   
   
      Administrativen sad — Varna
   
   
      Lietas dalībnieki pamata procesā
   
   
      Prasītājs: “Traum” EOOD
   
   
      Atbildētājs: Direktor na Direktsia “Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite Varna
   
   
      Prejudiciālie jautājumi
   
   
               1)
            
            
               Ja nosacījums atbrīvojumam no nodokļa atbilstoši direktīvas 138. panta 1. punktam ir izpildīts un nav izņēmuma gadījuma atbilstoši Direktīvas 139. panta 1. punkta otrajai daļai, tādā gadījumā, kāds ir pamattiesvedībā, kad ir atzīts, ka tas, ka preču ieguvējs nav “ZDDS reģistrēta persona” tika norādīts Savienības datu bankā pēc piegādes, tomēr prasītāja apgalvo, ka tā rīkojās ar vajadzīgo rūpību, saņemot izziņas no šīs sistēmas, kas nav dokumentētas? Apstāklis, ka “no ZDDS reģistra izslēgtas personas” statuss ir reģistrēts vēlāk, izriet no nodokļu pārvaldes izdrukām/informācijas.
            
         
               2)
            
            
               Ja administratīvajā praksē un judikatūrā tiek pārkāpti nodokļu neitralitātes, samērīguma un paļāvības aizsardzības principi, saskaņā ar kuriem pārdevējam — nosūtītājam atbilstoši pārvadāšanas līgumam — ir pienākums konstatēt saņēmēja paraksta patiesumu un noskaidrot, vai parakstītājs ir sabiedrību — ieguvēju — pārstāvoša persona, tās darbinieks ar atbilstošu amatu vai pilnvarota persona?
            
         
               3)
            
            
               Vai tādā lietā kā šī Direktīvas 2006/112/EK (1) 138. panta 1. punktam ir tieša iedarbība, un vai valsts tiesa to drīkst tieši piemērot?
            
         
      (1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).